سپایگ لە تەشرین دویەم ١٩٩٩ هاتیەسە جەهان، لە ویلایەت ئویاهو ئەمریکا، و هەنای جویر کۆنترین سەگ چیە ناو کتاوەگە تەمەنی ٢٣ ساڵ و ٧ رووژ بوی.
گینیس لە بەیاننامەیگ وت: ئەو سەگە ک وەرجەیە درویژترین تەمەن داشت وەناو بلوێ بوی، و لە ساڵ ١٩٣٩ لە تەمەن ٢٩ ساڵ و ٥ رووژ توپیە.
وتیش: ریتا کیمبال ئەو ژنە خاوەن سەگەگە، لە گەراج ماشین لەلای دوکانیگ بەقاڵی لە ساڵ ٢٠٠٩ پەیای کردیە، و نزیکەی ١٤ ساڵ ئیوەتی کردیە.
وەگورەی بەیاننامەگە، کیمبال وایە هەنای سەگەگە پەیا کردیە خوین لە دەور ملی بویە لەوەر زنجیریگ یا پەتیگ، و خاوەن دوکانەگە وتیە یە سێ رووژە سەگەگە ها ئی ناوە.
وتیش: سەگەگە ئەو مەوقە تەمەنی ١٠ ساڵ بویە، و بردیەسەی ئەرا ماڵ.
